ΓΡΑΠΤΗ ΕΡΩΤΗΣΗ E-2588/01

υποβολή: Laura Gonzlez lvarez (GUE/NGL) προς την Επιτροπή

(25 Σεπτεμβρίου 2001)

Θέμα: Έργα επιχωμάτωσης του ποταμόκολπου του Βίγκο (Γαλικία-Ισπανία)

Το Συντονιστικό όργανο πολιτών για την προστασία του στενού του Ράντε και του όρμου του Σαν Σιμόν στον ποταμόκολπο του Βίγκο κατήγγειλε το σχέδιο για την επιχωμάτωση 300 000 τετρ. μέτρων πλησίον του κόλπου με σκοπό την εγκατάσταση κάθε είδους βιομηχανιών.

Το εν λόγω σχέδιο, εάν πραγματοποιείτο, θα κατέστρεφε πλήρως την πανίδα, την χλωρίδα, τον ενάλιο πλούτο και το τοπίο, δηλαδή κάθε μελλοντική δυνατότητα πραγματικής βιώσιμης ανάπτυξης.

Δεν θεωρεί η Επιτροπή ότιπάρχει ενδεχόμενο παραβίασης των εξής Οδηγιών:

- 85/337/ΕΟΚ(1), σχετικά με την μελέτη περιβαλλοντικών επιπτώσεων·

- 79/409/ΕΟΚ(2), σχετικά με την προστασία των αγρίων πτηνών·

- 92/43/ΕΟΚ(3), σχετικά με την προστασία των βιοτόπων και της άγριας χλωρίδας και πανίδας·

- 90/313/ΕΟΚ(4), σχετικά με την πρόσβαση στην πληροφόρηση επί περιβαλλοντικών θεμάτων·

Μπορεί να διαπιστώσει η Επιτροπή εάν εφαρμόζονται ορθά οι ανωτέρω οδηγίες·

Μπορεί να επιβεβαιώσει η Επιτροπή εάν έχουν χορηγηθεί ευρωπαϊκά κονδύλια για την εκτέλεση του εν λόγω σχεδίου·

(1) ΕΕ L 175 της 5.7.1985, σελ. 40.

(2) ΕΕ L 103 της 25.4.1979, σελ. 1.

(3) ΕΕ L 206 της 22.7.1992, σελ. 7.

(4) ΕΕ L 158 της 23.6.1990, σελ. 56.

Απάντηση της κας Wallstrm εξ ονόματος της Επιτροπής

(12 Νοεμβρίου 2001)

Η Επιτροπή δεν έχει γνώση των περιστατικών τα οποία αναφέρει το Αξιότιμο Μέλος.

Πάντως, η Επιτροπή επαλήθευσε ότι η εν λόγω περιοχή (Enseada de San Simn — ES1140016) έχειποδειχθεί από τις ισπανικές αρχές στον εθνικό τους κατάλογο Τόπων Κοινοτικής Σημασίας (SIC) που ενδέχεται να συμπεριληφθούν στο δίκτυο Natura 2000, σύμφωνα με την οδηγία 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων, καθώς και της άγριας πανίδας και χλωρίδας.

Όσον αφορά την οδηγία 85/337/ΕΟΚ του Συμβουλίου της 27ης Ιουνίου 1985 για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον(1), είναι σκόπιμο να επισημανθεί ότι το άρθρο 2 της εν λόγω οδηγίας προβλέπει ότι τα σχέδια που, ιδίως, λόγω της φύσης, του μεγέθους ή της θέσης τους, μπορούν να έχουν σημαντικές επιπτώσεις στο περιβάλλον, πρέπει ναποβάλλονται σε εκτίμηση όσον αφορά τις επιπτώσεις τους, πριν δοθεί η άδεια.

Για τα σχέδια τα οποία, όπως οι εργασίες διαρρύθμισης βιομηχανικών ζωνών, που αποτελούν το αντικείμενο της παρούσας γραπτής ερώτησης,πάγονται στο παράρτημα ΙΙ — σημείο 10, α), το άρθρο 4 παράγραφος 2 της οδηγίας προβλέπει ότι πρέπει ναποβάλλονται στηνπόψη διαδικασία, όταν τα κράτη μέλη κρίνουν ότι το απαιτούν τα χαρακτηριστικά τους.

Η οδηγία 90/313/ΕΟΚ του Συμβουλίου της 7ης Ιουνίου 1990 σχετικά με την ελεύθερη πληροφόρηση για θέματα περιβάλλοντος προβλέπει, στο άρθρο 3, ότι οι δημόσιες αρχέςποχρεούνται να χορηγούν πληροφορίες για το περιβάλλον σε οποιοδήποτε φυσικό ή νομικό πρόσωπο το ζητά, χωρίς το πρόσωπο αυτό να πρέπει να αποδεικνύει συμφέρον. Η παράγραφος 4 του άρθρου αυτού ορίζει ότι η δημόσια αρχή ενημερώνει τον αιτούντα για την τύχη της αίτησής του το συντομότερο δυνατό και το αργότερο εντός διμήνου. Οι λόγοι ενδεχόμενης άρνησης παροχής των απαιτούμενων πληροφοριών πρέπει να αναφέρονται και να βασίζονται σε μία από τις εξαιρέσεις που προβλέπονται στο άρθρο 3 παράγραφοι 2 και 3.

Με βάση μόνον τα περιστατικά τα οποία αναφέρει το Αξιότιμο Μέλος, η Επιτροπή δεν είναι σε θέση να διαπιστώσει κατά πόσον οι ισπανικές αρχές εφάρμοσαν εσφαλμένα τις προαναφερόμενες διατάξεις της οδηγίας 90/313/ΕΟΚ. Σε περίπτωση πουπήρξε άρνηση πρόσβασης σε πληροφορίες από πλευράς της αρχής στην οποίαπεβλήθη η αίτηση, κατά παράβαση των διατάξεων της οδηγίας, εναπόκειται στον ενδιαφερόμενο αιτούντα να προβεί στην προσφυγή που προβλέπεται στο άρθρο 4 της οδηγίας και στην ισπανική νομοθεσία για την μεταφορά της οδηγίας στο εθνικό δίκαιο.

Εν πάση περιπτώσει, η Επιτροπή αποτάθηκε στις ισπανικές αρχές και ζήτησε να διατυπώσουν τις παρατηρήσεις τους επί των περιστατικών τα οποία καταγγέλλει το Αξιότιμο Μέλος, ώστε να εξασφαλίσει την τήρηση του εφαρμοστέου κοινοτικού δικαίου στη συγκεκριμένη περίπτωση. Ρώτησε επίσης τις ισπανικές αρχές εάν το εν λόγω έργο έλαβε κοινοτική συγχρηματοδότηση.

(1) Όπως τροποποιήθηκε από την οδηγία 97/11/ΕΚ του Συμβουλίου, της 3ης Μαρτίου 1997, ΕΕ L 73 της 14.3.1997.